Coba jelasin Latar belakang dari Dark & Wild (album Bangtan Boys) dalam bahasa melayu dong

Pada 29 Julai 2014, syarikat rakaman Big Hit Entertainment telah melancarkan video kiraan detik untuk kemunculan semula Bangtan Boys dengan album terbaharu mereka. Walau bagaimanapun, kiraan detik itu tamat pada 5 Ogos 2014 dan pihak syarikat kemudiaanya telah mempertontonkan video treler sebagai persediaan untuk pelancaran Dark & Wild ketika musim panas di YouTube dan Naver Tvcast. Dua hari kemudian iaitu pada 7 Ogos, foto-foto konsep pertama untuk album tersebut dipaparkan kepada awam dimana ahli kumpulan muzik digayakan dengan pakaian serba hitam secara individu. manakala untuk secara berkumpulan pula dipaparkan pada keesokkan harinya.

Pada 10 Ogos 2014, Bangtan Boys telah menghoskan penstriman percuma untuk runut prapelancaran yang berjudul "Let Me Know" (Biarkan Aku Tahu) di laman sesawang rasmi mereka dalam tempoh 24 jam. Pada 11 Ogos tahun yang sama, mereka memaparkan senarai runut untuk kesemua 14 buah lagu yang akan ditampilkan di dalam album mereka dan juga mempertontonkan video teaser untuk video muzik runut utama, "Danger" (Bahaya). Pada 20 Ogos 2014, video muzik penuh runut tersebut dan album Dark & Wild dilancarkan secara atas talian.